Paul Burman (1888-1934) oli baltisaksa päritolu Eesti maalikunstnik ja graafik. Ta oli esimene animalist Eesti kunstis, kes jäädvustas meisterlikult loomi. Paul Burman jälgis venna Karli eeskuju, liikudes tema jälgedes. Tallinnas õppis ta näiteks Karl Winkleri ja Ants Laikmaa juures. Lisaks täiendas Paul end Peterburis, Moskvas, Riias ja Pariisis. Narva Muuseumi kogusse kuuluv maal „Pardid“ valmis vahetult enne kunstniku sattumist Tallinna vaimuhaiglasse, kus ta veetis 16 aastat oma elust. Tõsi küll, see ei takistanud tal jätkata maalimist ja joonistamist.